Satoshi Tajiri
Satoshi Tajiri (, s. 28. elokuuta 1965 Tokio) on japanilainen videopelisuunnittelija, joka on tullut tunnetuksi luomastaan Pokémon-pelisarjasta.
Yoshida Shōin
Yoshida syntyi lähellä Hagia sijainneessa Matsumoton kylässä Chōshūn hanissa 1830. Hänen isänsä oli Hagi-klaanin samurai Yurinosuke Sugi. Shōin adoptoitiin Yoshidan sukuun ja hän nousi perheen päämieheksi ollessaan kolme. Hän aloitti koulun ollessaan viiden, siirtyi korkeakouluun kahdeksanvuotiaana, jossa hän ryhtyi opettamaan muita täytettyään yhdeksän. Pian hän saavutti taidoillaan Chōshūn daimion arvostuksen. Yoshida sai ensimmäiset vaikutteensa Aizawa Seishisain kirjoituksista kun hän kaksikymmentävuotiaana sai luvan matkustaa Kyūshūlle. Samalla matkalla hän tapasi hollantilaisia merimiehiä ja kotiin palattuaan hän kirjoitti daimiolleen ensimmäisen kirjelmänsä Japanin koulutuksen ja sotataitojen kehittämisen tärkeydestä.